open-index/open-wikipedia-markdown huggingface dataset:
Zesarea Maritima

**Zesarea Maritima** (hebreeraz: קיסריה; grezieraz: παράλιος Καισάρεια; latinez: *Caesarea Maritima*) edo **Zesarea Palestinakoa** (latinez: *Caesarea Palestinae*), Itsasoko Zesarren hiria esan nahi duena, Antzinaroko hiri garrantzitsua, Erdi Aroko merkataritza itsas portua, eta geroago, arrantzaleen herrixka bat, Mediterraneoko ekialdeko hertzean.

Judea erromatar probintziako hiriburua izan zen, Siria Palestinakoa eta Palestina Primakoa hurrenez hurren. Egun, haren aztarnak Israelen daude, egungo Zesarea herritik gertu. Herodes I.a Handiak K.a. 25 eta 13 artean eraiki zuen, Tel Aviv eta Haifa arteko bidean, eta Zesar Augustoren izena eman zion.

Bizantziar Inperioa VII. mendean boterea galdu zuen eta mende hasieran  Sasandar persiarrek eraso egin zioten hiriari. K.o. 638. urtean, musulmanek hiria hartu zuten, Palestina bizantziarraren hiriburua eta merkataritza- eta itsas-gune garrantzitsua zena.

Arabiarraren menpe hiriko harresiak kontserbatu ziren, baina barruan populazioa gutxitu egin zen eta nekazaritza bere aurrien artean zabaldu zen. IX. mendean kolono franko asko izan ziren, Karlomagno enperadoreak bertan aginduta, latinezko erromesaldiak errazteko. Balduino I.ak 1101/2an hiria hartu zuenean, lehen gurutzadan, oraindik oso hiri aberatsa zen.

Saladinok 1187. urtean berreskuratu zuen hiria, gurutzatuek berriro harrapatu zuten 1191. urtean, eta, azkenik, 1265. urtean galdu zuten berriro mamelukoen esku. Haiek, gurutzatuak izan ziren kostaldeko hirietan egiten zuten bezala, gotorleku guztiak suntsitu zituzten, inork harengatik borrokatuko ez zuela ziurtatzeko.

## Galeria

Fitxategi:Ampitheater at Caserea. - panoramio.jpg|Itsasoko Zesareako anfiteatroa.
Fitxategi:פסל ובריכה בעיר העתיקה.jpg|Ninfeoa.
Fitxategi:Caesarea-East-513.jpg|Hipodromoa eta bertako obeliskoa.
Fitxategi:Byzantine Church of Caesarea Maritima P1080502.JPG|Egon zen bizantziar elizaren marrazkia.
Fitxategi:Crusader Church of Caesarea Maritima P1080523.JPG|Gurutzatuen elizaren hondarrak
Fitxategi:Caesarea maritima (DerHexer) 2011-08-02 038.jpg|link=|Minaretea

## Erreferentziak 
## Kanpo estekak
Zirene

**Zirene** () hasieran greziar kolonia eta gero Erromatar Inperioko hiri garrantzitsua izan zen. Inguruko eskualdeari izena eman zion, Zirenaikari hain zuzen ere. Hiria Jebel Akhdarreko haran batean zegoen eta Zire izeneko bertoko ibaiaren izena hartu zuen.

UNESCOk gizateriaren ondare izendatu zituen 1982an.

## Erreferentziak 
## Kanpo estekak
Zirene (argipena)

**Zirene** izan daiteke:

* Zirene (mitologia), greziar mitologiaren pertsonaia
* Zirene, antzinako greziar kolonia iparraldeko Afrikan
* 133 Zirene, asteroidea

## Ikus, gainera 
* Zirenaika, Zirene hiriaren inguruko eskualdea, Libian.
Zirta

**Zirta** (; ) Numidiako Erresumako hiriburua izan zen, egungo Algerian. Nahiz eta Gerra Punikoetan, Numidiak erromatarren alde egin, hauek k. a. II eta I. mendeetan eskualdea inbaditu zuten, Julio Zesarren agindupean azkenean konkistatua izanda. Hiria suntsitua izan arren, *Cirta Regina* izendatu eta probintziako hiriburua izan zen. IV. mendean Konstantino Handiak berreraiki zuen eta bere izena eman zion: Konstantina.

## Erreferentziak 
## Kanpo estekak
Ziziko

thumb|250px|Misiaren kokapena.
**Ziziko** (antzinako grezieraz: Κύζικος, *Kyzikos*; otomandar turkieraz: آیدینجق, *Aydıncıḳ*) Misiako antzinako hiria izan zen, Anatolian, egungo Turkiako Balikesir probintzian zegoena. Egungo Kapıdağ penintsulan (*Arctonnesus* klasikoan) kokatua, aztarnategia Turkiako gobernuak babestuta dago.

## Erreferentziak 
## Kanpo estekak
Kerkouane

**Kerkouane** edo **Kerkuane** (arabieraz: كركوان) antzinaroko hiri punikoa da, Cap Bon penintsularen ondoan zegoena. Eskualdeko feniziar kolonia nagusienetariko bat izan zen, Kartago, Hadrumetum eta Utikarekin batera. Lehen Gerra Punikoan hustua, erromatarrek ez zuten berreraiki. 400 urte inguru iraun zuen.

1985ean UNESCOk bere aztarnategia Gizateriaren Ondare izendatu zuen.

hiri honetan agertu zen opus signinum-ez egindako lurzoru zaharrena .

## Erreferentziak 
## Kanpo estekak
Zoru

[thumb|300px|[Zurezko **zorua**, parket edo tronadura ere deitua.]]
**Zorua**, ** lur**ra, **lurzoru**a edo **zola**, eraikin edo egitura baten plataforma horizontala, gainean ibili edo gauzak jartzeko erabiltzen dena. Harrizkoa, zurezkoa, metalezkoa zein beste material batekoa izan daitezke. Eraikinen geletako azpiko aldeari, zapaltzen den aldeari, esaten zaio, oro har, **lur**ra edo** zoru**a.

## Kanpo estekak
Eddie Izzard

**Edward John** "**Eddie**" **Izzard** (Aden, 1962ko otsailaren 7a) britainiar aktore eta umorista da.

## Filmografia
Richard Kind

**Richard John Kind** (Trenton, 1956ko azaroaren 22a) Estatu Batuetako aktorea da. *Mad About You* (Dr. Mark Devanow) edo *Spin City* (Paul Thomas Lassiter) bezalako *sitcom* telesailetan agertzeagatik ospetsua da.
Etxebarriko geltokia (Euskotren)

**Etxebarri** Euskotren Trena eragilearen E1 eta E4 lineei dagokien geltokia da, izen bereko udalerriko Doneztebe auzoan kokatuta dagoena. Gaur egungo geltokiaren eraikina 2003koa da, eta Bizkaiko Garraio Partzuergoaren 2. tarifa-gunearen barruan dago.

Geltokia trenbideen gainean dagoen bestibuludun eraikin eta bi nasa estaliz hornituta dago, nasa aldaketa bestibulutik zuzenean egin daitekela.

## Sarbideak 
Geltokia J. María Llona Urquijo Parrokoa plazan kokatzen da, Doneztebe edo San Esteban elizaren ondoan. Santa Ana kaletik eskailerak igoz ere hel daiteke. Geltoki barruan igogailua dago, irisgarritasuna bermatuz.

*  J. María Llona Urquijo Parrokoa plaza
*  Santa Ana kalea, 8

## Lotuneak 
Geltokiaren ondoan Etxebarri Bus udal zerbitzuaren 1. lineak geralekua dauka, geltokia hiriaren erdialdearekin eta Etxebarriko metro geltokiarekin lotuz. Bestalde, Bizkaibusen A3632 linea ere (Bilbo - Etxebarri - Basauri - San Miguel) geltoki ondotik pasatzen da.

## Erreferentziak 
## Ikus, gainera 
* Etxebarriko geltokia (Bilboko metroa)
* Etxebarri
* E1 linea (Euskotren)
* E4 linea (Euskotren)
* Euskotren Trena
* Eusko Trenbideak
* Etxebarri Bus
* Bizkaibus

## Kanpo estekak 
* Euskotrenen webgunea
* Bizkaibusen webgunea
Jake Wood

**Jacob Dylan** "**Jake**" **Wood** (Westminster, 1972ko uztailaren 12a) britainiar aktorea da. *EastEnders* telesailari esker ospetsu bilakatu zen.
Carlos Alazraqui

**Carlos Jaime Alazraqui** (Yonkers, 1962ko uztailaren 20a) Estatu Batuetako aktore, umorista, eta abeslaria da. *Reno 911!* telesailari esker ospetsu bilakatu zen.

## Filmografia
Zesarea (argipena)

**Zesarea** izan daiteke:

## Medikuntza 
* **Zesarea** edo **Zesartar ebakuntza**, erditze mota.

## Toponimia 
* **Zesarea Maritima** edo **Zesarea Palestinakoa**, egungo Haifatik hurbil zegoen antzinako hiria.
* **Zesarea**, Israelgo herria.
* **Zesarea Filipokoa** Golan gainetan zegoen hiria.
* **Iol Zesarea**, Mauritania Erresumako hiriburua, egungo Algerian.
* **Zesarea Mazaka**, Kapadoziako hiria, egungo Kayseri (Turkia).
* **Antiokia Pisidiakoa** edo Zesarea Antiokia, egungo Yalvaç (Turkia).
* **Zesarea Germaniakoa** edo Germanikopolis, Bitiniako hiria.
* **Zesarea Magna**, egungo Shaizar (Siria).
Pemex

**Pemex** edo **Petróleos Mexicanos** (Petrolio Mexikarrak), gas eta petrolioko nazioarteko enpresa mexikarra da.

Egoitza nagusia Mexiko Hiriko Torre Ejecutiva Pemex eraikinean dauka.

## Kanpo estekak 
*  Pemexen webgunea.
Torre Ejecutiva Pemex

**Torre Ejecutiva Pemex** (*Pemex Bulego Dorrea*') Mexiko Hiriko bulego etxeorratza da, bertan Pemex gas eta petrolio enpresa mexikarraren egoitza nagusia dago.

2013ko urtarrilaren 31n 33 pertsona hil ziren etxeorratzari lotutako 26 solairuko eraikin baten lehen solairuetan egondako leherketan.

## Erreferentziak 
## Kanpo estekak
Karmel mendia

**Karmel mendia** (hebreeraz: הר הכרמל, ''Har Ha'Karmel*; arabieraz: جبل الكارمل *Jabal al-Karmil*; grezieraz: Κάρμηλος, *Kármēlos*) Israelgo mendilerroa da, Mediterraneo itsasoaren hurbil dagoena. Triangelu formakoa, 26 km-ko luzera eta 7 km-ko zabalera du. Alturarik handiena 550 metrokoa da. Haifa hiriaren zati bat bertan dago eta baita Nesher edo Tirat Karmel herriak ere. Bere izenaren osagaiak *karmen* "baratza" eta *El'' "Jainkoa" dira.

2012an UNESCOk bertan dauden Nahal Me'arot / Uadi el-Mughara leizeak Gizateriaren Ondare izendatu zituen.

XII. mendean, Elias profetak Karmel mendian ikusi zuen laino zuria Sortze Garbiaren promesa izan zela gogoratzeko, kristau talde batek (agian ermitau edo gurutzatuak) bertan Karmel mendiko Andre Mariaren anaien ordena ezarri zuen, Karmengo Ama Birjinaren debozioa hedatu zuena.

## Erreferentziak 
## Kanpo estekak
Hebrear

**Hebrear** (; , tiberieraz *ʿIḇrîm*, *ʿIḇriyyîm*, moderno *ʿIvrim*, *ʿIvriyyim*) Tanajen erabiltzen den etnonimoa da, monarkia aurretik bizi ziren semita israeldar nomadak izendatzeko eta egungo juduen arbasoak zirenak.

Bibliak dioenez Abrahamen ondorengoek osatzen zuten herria da; hitzaren esanahia "alde batetik bestera dabiltzanak" (nomadak) da. Bibliako pasarte batzuetan azaltzen denez, egiptoarrak eta beste atzerritarrak ziren juduei hebrear deitzen zietenak. Kanaanen bizitzen jarri ondoren, bertokoekin batu eta nekazari bilakatu ziren.

Egun batzutan hebreeraz juduak izendatzeko erabiltzen dute. Zenbait hizkuntza modernotan, tartean grezieraz, italieraz edo errumanieraz, "hebrear" juduen etnonimo estandar da.

## Erreferentziak 
## Kanpo estekak
Sem

**Sem** (; ; ; ; ; "izen") Noeren lehen semea izan zen, Jafet eta Camen anaia. Semiten arbaso nagusia da eta semitei izena eman ziena.

Elam, Asur, Arfaxad, Lud, Aram eta bi alaba izan zituen. Abraham, arabiar eta hebrearren patriarka, Arfaxaden ondorengoa izan zen.

## Erreferentziak 
## Kanpo estekak
Aymonen lau semeak

***Aymonen lau semeak***, zubereraz: *Aymonen laur semiak*, entzute handiko pastorala da, askotan antzeztu dena (14 aldiz 1818-1984 bitartean). Oinarriak ''Les quatre fils d'Aymon'' XIII. mendeko kantua eta izen bereko zaldun eleberria dira; haietan Mayenceko Doon, Aymes-eko kondearen lau semeen eta Karlomagnoren arteko jazargoa kontatzen da. Jakes Oihenartek zuzendu zuen 1851n.

## Erreferentziak 
## Kanpo estekak
Xantos

**Xantos** (likieraz: *Arñna*; ; ; ) Liziako antzinako hiria izan zen, egungo Antalya probintziako Kınık herrian zegoena.

Jatorrizko izena *Arñna* izan zen, likieraz. Gero hititeraz eta luviteraz *Arinna* izan zen (kontuan izan orduko Arinna ospetsua Hattusatik gertu zegoen tenplua izan zen). Xantos helenizazioarekin batera agertu zen. UNESCOk 1988an Gizateriaren Ondare izendatu zuen.

## Erreferentziak 
## Kanpo estekak
Epistasi

**Epistasia** aleloak ez diren geneen arteko elkarrekintzari deritzo, fenotipo bat eragiteko. Ohikoena gene batek bere aleloa ez den beste gene baten adierazpena kontrolatzen duenean ematen dena da. Elkarrekintza horretan gene gainartzaileari epistatikoa deritzo, eta adierazten ez den geneari hipostatikoa. Esan daiteke ere gene epistatikoa fenotipoa baldintzatzen duena dela.

Epistasia, beraz, alelo desberdinen arteko dominantzia mota bat besterik ez da.

Epistasia dago saguen kolorea mugatzen duten bi pare aleloekin. Sagu horietan hiru fenotipo daude: beltza, grisa eta albinoa. **A** aleloak pigmentazioa eragiten du, eta **a** aleloak ez du pigmentaziorik sortzen (**A** gainartzailea izanik **a**-rekiko). **B** aleloak kolore grisa eragiten du, eta **b** aleloak beltza. Hori kontuan hartuta, hainbat konbinazio eman daitezke:

* **AABB**: grisa
* **aabb**: albinoa
* **AaBb**: grisa
* **AAbb**: beltza
* **Aabb**: beltza
* **aaBB**: albinoa
* **aaBb**: albinoa
* **AaBB**: grisa

Kasu honetan **A** aleloa epistatikoa da, saguen kolorea determinatzen duelako beste aleloen (**B**, **b**) adierazpenaren gainetik.

## Kanpo estekak
Kim Jong-un

**Kim Jong-un** —korear alfabetoan: 김정은; txinatar alfabetoan: 金正恩; koreeraz [kim dʑʌŋ.ɯːn] ahoskatua— (Piongiang, 1984ko urtarrilaren 8a) Koreako Herri Errepublika Demokratikoko liderra da; herrialde hartako *de facto* buruzagi gorena, haren aita Kim Jong-il hil zenetik.

Kimek zuzentzen duen diktaduran, hauteskundeak ez dira libreak eta bidezkoak, gobernua kritikatzen dutenak jazartzen dituzte, hedabideak erregimenaren kontrolpean daude, Interneteko sarbidea erregimenak mugatzen du, eta ez dago erlijio askatasunik. Kimen erregimenak milioika pertsona kartzelatu eta hil dituen espetxeen eta lan esparruen sare zabal bat darabil; erregimenak jendea kondenatzen du delitu politikoak direla kausa, eta zigor kolektiboak aplikatzen ditu. Zigor kolektiboen bidez, familia bateko kideei zigorra ezartzen zaie haietako batek egindako krimenengatik. Nazio Batuek adierazi dutenez, Ipar Koreako herritarrak «giza eskubideen urraketa sistematiko, hedatu eta gordinak» nozitzen dituzte, erregimenak «herritarren bizitzaren alderdi guztiak menderatzea bilatzen du, eta barru-barrutik ikaratzen ditu». Erregimenak Ipar Koreako ekonomiaren gaineko kontrol zabala du. Funtsean, estatuak kontrolatzen ditu enpresak, eta iparkorearrei murrizketa nabarmenak ezartzen dizkie atzerriko ekonomia jardueretan aritzeari dagokionez. 2013ko abenduaren 12an, Kimek bere osaba Jang Song-thaek exekutatzea agindu zuen, «traizioa» egiteagatik. Uste da Kimek agindu zuela bere anaierdi Jong-nam hiltzea ere, 2017ko otsailean, Malaysian.

## Erreferentziak
Billy Mays

**William Darrell** "**Billy**" **Mays, Jr.** (McKees Rocks, 1958ko uztailaren 20a - Tampa, 2009ko ekainaren 28a) Estatu Batuetako telebista aurkezlea izan zen. Infokomertzialak egin zituenez, ospetsu bilakatu zen AEBtan eta Kanadan.
Euskal-Esnalea

[thumb|250px|eskuinera|Euskal-Esnalea aldizkariaren 13. zenbakia eta [Euskal-Erria aldizkariaren alea ikusgai, Donostiako San Telmo museoa.]]

**Euskal-Esnalea** Euskal Herriko elkarte eta izen bereko kultur aldizkari bat izan zen. Elkartea eta aldizkaria sortzeko ideia 1906ko abenduaren 21an, Santo Tomas Egunean Arturo Kanpionen presidentzian ospatutako Gipuzkoako Foru Aldundiaren batzar batean sortu zen.

1907ko apirilaren 1an Zumarragan ospaturiko biltzar batean estatutuak onartu eta Euskal-Esnalea elkartea sortu zen, Kanpionen *¡Gora Euskara maitagarria!* lelopean. Ordutik aurrera, elkarteak hitzaldi, festa eta konferentzia ugari ospatzeari ekin zien. Elkarte honi bultzada eman zienen artean honako hauek daude: Arturo Kanpion, Patrizio Orkaiztegi, Karmelo Etxegarai, Domingo Agirre, Julio Urkixo, Serapio Muxika, Alfonso Maria Zabala, Kasildo Zabala, Larreta Azelaingoa, Basilio Iraizoz, Isaak Lopez Mendizabal, Jose Eizagirre, eta batez ere Gregorio Muxika.

[thumb|Ezkerretik eskuinera: [Karmelo Etxegarai, Arturo Kanpion, Julio Urkixo, Txomin Agirre, Serapio Muxika eta Juan Carlos Guerra.]]

Hormetan zintzilikatzeko eta eskuzko euskal egutegiak argitaratu ziren, bai eta udalerri askotan hiltzadiak ospatu ere: Auza, Ultzama, Elizondo, Lekunberri, Bilbao, etab. Literatur hitzaldi ugari ospatu ziren, eta batez ere, urtero Euskal Jaietan ospatu ohi ziren euskarari buruzko hitzaldiak eta jaiegunak. Domingo Agirre, Luis Eleizalde, Patrizio Orkaiztegi eta Karmelo Etxegarai hiltzean Euskal Esnalea elkartea hondamenditik hurbil egon zen, Gregorio Muxikaren lan ekintzaileak salbatu zuelarik, eta ez hori bakarrik, elkartea eta erakundearen garai onenera eman zuelarik.
[thumb|Euskal Esnalearen bilera.Tartean, Polikarpo Elosegi, [Aita Donostia, Serapio Mujika, Gregorio Mujika, Toribio Alzaga,Txomin Agirre eta Larreta. (Egile erref: Luismari.Gure Gipuzkoa)]]
Aldizkariaren lehen aroan, 1908ko otsailean, Tolosan argitaratzen hasi zen, osoki euskaraz, ondoren *Euskalerriaren Alde* aldizkariaren gehigarri gisa argitaratu zelarik. 1908-1931 bitarteko Euskal Pizkundearen bultzatzaile nagusienetako bat izan zen, azken urte honetan Gregorio Muxikaren heriotzarekin argitaratzez laga zelarik. Aldizkari honen orrialdetan Euskal Jaietan saritutako olerki sarituak agertu ohi ziren, bai eta gai tekniko nahiz zientifikoei buruzko lehenbiziko euskarazko artikulu eta saiakerak ere. Edozein motako gaietan euskara erabiltzeko helburuz, umorezko gaiak ere jorratu ziren, bai eta txisteak nahiz gertakizun bitxiak, antzerki komediak eta inkesta publikoak ere. Aldizkariaren ohiko garaiko idazleen artean Orixe, Emeterio Arrese eta Lizardi zeuden.

## Kanpo loturak 
* *Euskal-Esnalea* aldizkaria. Auñamendi Entziklopedia. Euskomedia.org 
* Euskal-Esnalea aldizkariaren ale guztiak Atzoko Prentsa Digitalean irakurgai
Liga Santua

**Liga Santua** edo **Liga Katoliko** izenarekin honako artikuluak daude:
* Liga Santua (1495), edo **Veneziako Liga**, Aita Santuen lurraldeek, Veneziak, Espainiak, Milanek eta Erromatar-Germaniar Inperio Santuak osatua, Frantziaren aurka.
* Liga Santua (1511), Aita Santuen Lurraldeak, Venezia, Espainia, Suitza eta Ingalaterrak sortua Frantziaren aurka.
* Liga Katolikoa (1538), Nurembergen sortua, alemaniar printze katolikoen eskutik eta Karlos V.a enperadorearekin, Liga Esmalkaldaren aurka jarduteko.
* Liga Santua (1571), Aita Santuen Lurraldeak, Venezia, Espainia, Genoa eta beste italiar estatu batzuek sortua Otomandar inperioaren aurka.
* Parisko Liga Santua, 1576an sortua, frantziar noblezia katolikoen eskutik higanoten aurka jotzeko.
* Liga Katolikoa (1609), Munichen sortua Batasun Protestantearen aurkako gerra egiteko.
* Kristauen Batasunerako Liga Katolikoa, Unitas, Ingalaterran sortua katoliko eta anglikanoen arteko batasuna aldarrikatzeko.
* Ameriketako Estatu Batuetako Eskubide Zibil eta Erlijioetarako Liga Katolikoa, 1973an sortua.

## Erreferentziak 
## Kanpo estekak
Alexandre-Théophile Vandermonde

**Alexandre-Théophile Vandermonde** (1735eko otsailaren 28a - 1796ko urtarrilaren 1a) frantziar musikari, matematikari eta kimikaria izan zen.

Bibolinjolea izan zen harik eta 1770 urtearen inguruan matematika ikertzen ere hasi zenera arte. Topologian, polinomioen teorian, matrizeen teoria (ikus`Vandermonde matrizea) eta konbinatorian (ikus, Vandermonderen identitatea).
Trezena

**Trezena** (grezieraz: Τροιζήν) Greziako antzinako hiria eta udalerria da, ipar-ekialdeko Peloponeson dagoena. Atika eskualdean dagoen udalerri hau egungo Troizinia udalerrian dago.

## Erreferentziak 
## Kanpo estekak
Ismael López

**Ismael López Blanco** (Berriozar, Nafarroa Garaia, 1990eko urtarrilaren 29a) euskal herritar futbolari ohia da. Osasuna eta Athletic futbol-taldeen harrobietan hezia, 2012ko abuztuaren 12an estreinatu zen lehen taldearekin NK Slaven Beluporen aurkako UEFA Europa Leagueko partiduan. Aurrelari lantean edo ezker hegalean aritzen da gehienbat.

## Gazte Taldeak 
## Estatistikak 
*2019ko Maiatzak 31n eguneratua. Datu ofizialak.*

## Kanpo estekak 
* Fitxa - www.athletic-club.eus
Miramarko tunela

**Miramarreko tunela** edo **Antiguako tunela** Gipuzkoako Donostia hiriburuan dagoen tunel bat da, Kontxako pasealekuan. Loretopea zeharkatzen du, Miramar jauregiaren parkearen azpitik, Antigua eta Mirakontxa auzoak elkartzeko.

Donostian egiten diren manifestazio handiak tunel honetatik abiatu ohi dira. Adibidez, halaxe izan zen 2003ko otsailaren 22ko mobilizazioa, Euskaldunon Egunkariaren itxiera salatzekoa, Gipuzkoako hiribuan egin izan diren manifestazio handienetakoa.

Fitxategi:Antiguoko tunelaren eraikuntza, 1891.jpg|Eraikuntza lanak, 1891
Fitxategi:Antiguako tunela 0001.JPG|Miramarreko tunela edo Antiguako tunela

## Ikus gainera 
* Aieteko tunela
* Amarako tunela
* Muntoko tunela
* Lugaritz-Morlans bidegorriko tunela

## Erreferentziak
Tolka ibaia

**Tolka** ibaiak (irlanderaz: * An Tulcha*) Irlandako hiriburua den Dublin hiriko hiru ibai nagusietako bat da, Liffey eta Dodder ibaiekin batera. Irlandako Itsasoan itsasoratzen da Clontarf barrutian.

## Etimologia 
Irlanderazko * An Tulcha* izenak "uholdea" esan nahi du, sarritan egiten baitu gainez ibaiak. 2002 eta 2005eko uholdeak gogorrak izan ziren.

## Ibilbidea 
Ibai motza da, 22 kilometro inguru baino ez baititu. Meatheko konderriko Dunshaughlin herriaren ekialdean sortu eta Dunboyne zeharkatu ondoren Dublinen sartzen da. Hemen Blanchardstown pasa eta azkenik Clontarfen itsasoratzen da, Irlandako itsasoan. Ibaiaren ahoan hainbat uharte ditu, Bull eta Clontarf uharteak besteak beste.

## Kanpo estekak
Donostiako autobus geltokia

**Donostiako autobus geltokia** Gipuzkoako Donostia hiriburuko autobus geltoki bat da.

## Kokalekua 
Egia auzoko Frantzia pasealekuan dago, Donostiako tren geltokia eta Maria Kristina zubiaren parean.

## Historia 
Donostia 2016ko Europako Kultur Hiriburua izatearekin batera estreinatzea pentsatzen zen.

2016ko urtarrilaren 15ean lehenbiziko autobusa ateratzea aurreiragarria zegoen, ondoren urtarrilaren 16ra atzeratu zen, baina seguritate arazoak zirela medio, beranduago jarri behar izan zen martxan. Suhiltzaileen txostenaren arabera sute larriei aurre egiteko kaia ez zegoen prestatuta.

Azkenik urte bereko otsailaren 5an inauguratu zen.

Irudi:Atotxa Autobus Geltokia - Estación de Autobuses Atotxa (23463052849).jpg|Eraikuntza lanak.
Irudi:Atotxa Autobus Geltokia - Estación de Autobuses Atotxa (23748523251).jpg|Eraikuntza lanak.
Irudi:Atotxa Autobus Geltokia - Estación de Autobuses Atotxa (23204205633).jpg|Eraikuntza lanak.

## Ezaugarriak 
Urumea ibaia, Maria Kristina zubia eta Iparraldeko geltokiaren artean kokatua, autobus geltoki berria 24.920 metro karratu eta 102.000 metro kubikoko eraikin bat da, hiru solairu eta solairuarte batean banaturik dago:
# Solairu nagusian autobus geltokia dago eta 24 geraleku daude.
# Solairuartean geltokirako sarbide-irtenbideak, bulegoak, txirrindu aparkalekua eta turismo bulegoa daude.
# Azkenik, gainontzeko bi solairuetan lurpeko aparkalekua dago, denera 400 leku ditu, horietatik 13 mugikortasun mugatuko pertsonentzako egokituak.

Irudi:Donostia autobus geltokia 02.JPG|Barnealdea.
Irudi:Donostia autobus geltokia kutxatila 01.JPG|Kutxatilen gela.

## Geltoki zaharra 
Aurretik geltokia Amara Berri auzoko Kortazar arkitektoak kalean zegoen, Amara Plaza hotela, Pio XII.a plaza, Urumea ibaia eta Agirre Lehendakaria zubiaren artean.

## Erreferentziak 
## Ikus, gainera 
* Iruñeko autobus geltokia
* Bilboko autobus geltokia
* Gasteizko autobus geltokia

## Kanpo estekak
Zumaiako geltokia

**Zumaia** Euskotren Trena eragilearen E1 lineari dagokion lurgaineko tren geltokia da, izen bereko udalerrian kokatuta dagoena, hirigunearen hego-ekialdean. 1926ko otsailaren 22an ireki zen, Urolako trena inauguratzearekin batera, eta Mugi sistemaren 3. tarifa-gunearen barruan dago.

Geltokiak bi trenbide eta bi nasa ditu, nasa aldaketa egiteko trenbideen azpiko pasabidea gurutzatu beharra dagoela.

## Sarbideak 
Geltokiak sarbide bakarra du, kaleko kotan.

*  Estazioa kalea, 1

## Lotuneak 
Geltokiaren kanpoaldean Lurraldebus zerbitzua hornitzen duen autobus geralekua dago. Hurrengo lineak geralekutik pasatzen dira:

* **DB05** Ondarroa - Zumaia
* **UK06** Zumaia - Zestoa - Azpeitia - Azkoitia - Urretxu - Zumarraga
* **UK07** Zumaia - Aizarnazabal - Zestoa

## Iruditegia 

Irudi:Zumaiako geltokia sarrera.jpg|Eraikinaren fatxada.
Irudi:Zumaia - 01.JPG|Azpiko sarrera.

 
## Erreferentziak 
## Ikus, gainera 
* Zumaia
* E1 linea (Euskotren)
* Urolako trena
* Euskotren Trena
* Eusko Trenbideak
* Lurraldebus

## Kanpo estekak 
* Euskotrenen webgunea
* Lurraldebusen webgunea
Zarauzko geltokia

**Zarautz** Euskotrenen E1 lineari dagokion lurgaineko tren geltokia da, izen bereko udalerrian kokatuta dagoena, udalerriko tren geltoki nagusia izanik. Geltokia, jatorriz 1895ean inauguratuta, Mugi sistemaren 3. tarifa-gunearen barruan dago. 2024an geltokia berreraiki zen.

## Historia 
### Geltoki zaharra (1895-2022) 
Hiru trenbide eta bi nasa zituen, bata izkinekoa eta bestea zentrala, eta nasa aldaketa pasonibela gurutzatuz egiten zen. 1895ean Donostiatik trena iritsi zen lehenengo aldiz, eta bi urte geroago Zarautz-Deba trenbidea osatu zen. 127 urtez egon zen hasierako eraikina.

Irudi:Zarauz - Estación de Euskotren.jpg
Irudi:Euskotren zarautz.jpg

### Geltoki berria 
2016ko irailean Zarauzko Udalak Euskal Trenbide Sareari geltoki berria egiteko proposamena aurkeztu zion, eta bi aldeek 2018an geltokia moldatzeko hitzarmena adostu zuten. Adostutako hitzarmenaren bidez, ETSk eta Udalak bere gain hartu dute eraikuntza proiektua idaztearen kostua.

2018ko azaroaren 15ean eraikuntza proiektua idazteko zerbitzua esleitu zitzaion SENER ingeniaritzari, 150.000€ko aurrekontuaz eta 12 hilabeteko epeaz. Horren arabera, geltoki zaharraren kokapen berean geltoki berria proiektatu zen, 80 metro luzerako bi alboko nasa eta bazterbide batekin. Geltokira sarbidea trenbideak azpitik gurutzatuko dituen oinezkoentzako pasabide zabal batetik egingo da, bertan bestibulua eraikita. Bestibulua eskaileraz zein igogailuz hornitu da nasetara heltzeko, irisgarritasuna bermatuz.

Proiektuak bi lan biltzen zituen: batetik, geltoki zaharra bota zuten, eraikin berria egiteko. Bestetik, trenbide azpiko pasabide bat egin zuten, Salberdin, Lapurdi eta geltoki alboko Amalur parkea lotuz. Pasabideari esker, Bilboko noranzkora doazen bidaiariek ez dute trenbidea gurutzatu beharko. Pasabide hori oinezkoentzat eta bizikletentzat izango da.

2024ko apirilean inauguratu zen geltokiko eraikin berria.

Irudi:Zarauzko geltokia.jpg
Irudi:Zarauzko geltokia goizez.jpg

## Sarbideak 
Geltokiak eskailera zein igogailu bidezko sarbideak ditu.

*  Lapurdi kalea, 2

## Erreferentziak 
## Ikus, gainera 
* Zarautz
* E1 linea (Euskotren)
* Euskotren Trena
* Eusko Trenbideak

## Kanpo estekak 
* Euskotrenen webgunea
San Pelaio-Zarautz geltokia

**San Pelaio-Zarautz** Euskotren Trena eragilearen E1 lineari dagokion lurgaineko tren geralekua da, Zarautz udalerriko Iñurritza edo San Pelaio auzoan kokatuta dagoena. Mugi sistemaren 3. tarifa-gunearen barruan dago. Geralekuak trenbide eta nasa bakarra ditu.

## Historia 
2024an geralekua berriztu egin zen.

## Sarbideak 
Geralekuak sarbide bakarra du, kaleko kotan.

*  María Etxetxiki kalea, 89-91

## Lotuneak 
Geralekuan bertan lotunerik ez dagoen arren oso metro gutxitara dagoen Suhiltzaileen biribilgunean hartzen dira Zarauztik hiriburuetara doazen Lurraldebus autobusak.

## Iruditegia 

Irudi:San Pelaio-Zarautz geltoki berriko nasa 01.jpg|Geraleku berriko nasa.
Irudi:San Pelaio-Zarautz geltoki berriko nasa 02.jpg|Geraleku berrian trena.
Irudi:San Pelaio-Zarautz geltokia.jpg|Geraleku zaharra.

## Ikus, gainera 
* Iñurritza
* Zarautz
* E1 linea (Euskotren)
* Euskotren Trena
* Eusko Trenbideak

## Kanpo estekak 
* Euskotrenen webgunea
Usurbilgo geltokia

**Aia-Orio** Euskotren Trena eragilearen E1 lineari dagokion lurgaineko geltokia da, izen bereko udalerrian kokatuta dagoena. Mugi sistemaren 2. tarifa-gunearen barruan dago.

Geltokia bestibuludun eraikinez eta bi nasaz hornituta dago, nasen arteko aldaketa pasonibela gurutzatuz egin behar dela.

## Sarbideak 
Geltokiak bi sarbide ditu, arrapala zein eskailera bidezkoak.

*  Erribera kalea, 25
*  San Esteban kalea, 8

### Irisgarritasuna 
## Ikus, gainera 
* Usurbil
* E1 linea (Euskotren)
* Urolako trena
* Euskotren Trena
* Eusko Trenbideak

## Kanpo estekak 
* Euskotrenen webgunea
Lasarte-Oriako geltokia

**Lasarte-Oria** Euskotren Trena eragilearen E2 lineari dagokion lurgaineko geltokia da, izen bereko udalerrian kokatuta dagoena. 1998ko urriaren 9an inauguratu zen, Lasarterako trenbide adarra martxan jartzearekin batera,

## Sarbideak 
*  Donostia etorbidea, 1

## Erreferentziak 
## Ikus, gainera 
* Lasarte-Oria
* Topo
* Euskotren Trena
* Eusko Trenbideak
* Lurraldebus

## Kanpo estekak 
* Euskotrenen webgunea
* Topo proiektuaren webgunea
* Lurraldebusen webgunea
Debako geltokia

**Deba** Euskotren Trena eragilearen E1 lineari dagokion lurgaineko tren geltokia da, izen bereko udalerrian kokatuta dagoena,  errepidearen alboan eta Arakistain plazaren aurrean, hain zuzen ere. Mugi sistemaren 4. tarifa-gunean eta Bizkaiko Garraio Partzuergoaren 5. tarifa-gunearen barruan dago. Geltokia Bilbo eta Deba lotzen dituen gaueko trenen geltoki-buru da.

Geltokiak hiru trenbide eta bi nasa ditu, bata izkinekoa eta bestea zentrala. Nasen arteko aldaketa egiteko pasonibela gurutzatu beharra dago. Kanpoaldean komun publikoa dago, eta 100 metrora ordainpeko aparkalekua.

## Sarbideak 
Geltokiak bi sarbide ditu: bata, nagusia, eskailera eta arrapala bidezkoa geltokiko eraikinera jotzen duena; eta bestea, bigarren mailakoa, arrapala bidezkoa eta zuzenean nasetara jotzen duena, pasonibela dagoen kokalekuan.

*  Arakistain plaza, 6
*  Hondartza kalea

## Lotuneak 
Geralekuaren behealdean Lurraldebus zerbitzua hornitzen duten bi autobus geraleku daude. Hurrengo lineak geralekuetatik pasatzen dira:

* **DB04** Mallabia – Deba - Ondarroa
* **DB05** Ondarroa - Zumaia
* **DB06** Soraluze - Ondarroa

## Ikus, gainera 
* Deba
* E1 linea (Euskotren)
* Euskotren Trena
* Eusko Trenbideak
* Lurraldebus

## Kanpo estekak 
* Euskotrenen webgunea
* Lurraldebusen webgunea
Amarako tunela

**Amarako tunela** Gipuzkoako Donostia hiriburuko Amara Berri auzoan dagoen tunel bat da. Hirirako sarbide nagusienetako bat da, Gipuzkoatik hiriburu datorren jende asko bertatik sartu ohi delarik. N-1 autobidea eta Karlos I.aren hiribidea elkarlotzen ditu.

## Ikus gainera 
* Karlos I.aren hiribidea
* Amara Berri

## Kanpo estekak
Mendaroko geltokia

**Mendaro** Euskotren Trena eragilearen E1 lineari dagokion lurgaineko tren geltokia da, izen bereko udalerriko Garagartza auzoan kokatuta dagoena. Mugi sistemaren 4. tarifa-gunean eta Bizkaiko Garraio Partzuergoaren 5. tarifa-gunearen barruan dago.

Geltokiak hiru trenbide eta bi nasa ditu, bata albokoa eta bestea zentrala. Nasen arteko komunikazioa pasonibela gurutzatuz egiten da.

## Sarbideak 
Geltokiak sarbide bakarra du, kaleko kota berean.

*  José María Linazasoro kalea, 4

## Ikus, gainera 
* Mendaro
* E1 linea (Euskotren)
* Euskotren Trena
* Eusko Trenbideak

## Kanpo estekak 
* Euskotrenen webgunea
Altzolako geltokia

**Altzola** Euskotren Trena eragilearen E1 lineari dagokion lurgaineko tren geralekua da, Elgoibar udalerriko izen bereko auzoan kokatuta dagoena. Mugi sistemaren 4. tarifa-gunean eta Bizkaiko Garraio Partzuergoaren 5. tarifa-gunearen barruan dago.

Geralekuak trenbide eta nasa bakarra du.

## Sarbideak 
Geralekuak sarbide bakarra du, hainbat eskailera tarte bidez hel daitekela.

*  Donostia kalea, 8

## Lotuneak 
Geralekuaren behealdean Lurraldebus zerbitzua hornitzen duten bi autobus geraleku daude. Hurrengo lineak geralekuetatik pasatzen dira:

* **DB04** Mallabia – Deba - Ondarroa
* **DB06** Soraluze - Ondarroa
* **DB44G** Mallabia - Ondarroa (Gauekoa)

## Ikus, gainera 
* Altzola (Elgoibar)
* Elgoibar
* E1 linea (Euskotren)
* Euskotren Trena
* Eusko Trenbideak

## Kanpo estekak 
* Euskotrenen webgunea
* Lurraldebusen webgunea
Azitaingo geltokia

**Azitain** Euskotren Trena eragilearen E1 lineari dagokion lurgaineko tren geralekua da, Eibar udalerriko izen bereko auzoan kokatuta dagoena. Gaur egungo geralekua 2012ko irailaren 7an ireki zen, eta Mugi sistemaren 4. tarifa-gunean eta Bizkaiko Garraio Partzuergoaren 5. tarifa-gunearen barruan dago.

Nasa zentraleko geralekua da.

## Sarbideak 
Geralekuak sarbide bakarra du, Ego ibaiaren gaineko zubia gurutzatuta trenbideen azpiko bestibulura sarrera dagoela. Bestibulutik nasa zentralera igotzeko eskailera zein igogailua erabil daiteke.

*  Barrena kalea, Lidl-eko etxeen atzealdeko zubia gurutzatuta

## Geltoki berria 
2010eko udazkenean Euskal Trenbide Sareak Eibar-Azitain trenbide tartea bikoizteko eta Txarakuako pasonibela kentzeko lanak hasi zituen. Horrekin batera, Eibarko geltokia zaharberritzeko lanak eta Azitaingo geraleku berria eraikitzen hasi ziren. Geraleku berria birkokatzea erabaki zen, zerbitzu hobea eskaintzeko. Hala, geralekua aurrekotik 230 metrora dago.

Ordura arte zegoen geralekuak nasa bakarra zuen, eta trenbidea gurutzatu beharra zegoen nasara heltzeko. Trenbideari dagokionez, trenbide bakarreko tartea zegoen.

2012ko irailaren 7an, Eibarko geltokiarekin batera, geraleku berria ireki zen. Geraleku berriak 80 metro luze den nasa zentrala du, alde bietatik trenbide bana dagoelarik. Nasen arteko komunikazioa trenbidearen behetik dagoen pasabidetik egiten da. Pasabidea eskaileraz zein igogailuz hornituta dago, irisgarritasuna bermatzen delarik.

## Lotuneak 
Geralekuaren kanpoaldean, zubia gurutzatuta, Udalbus eta Lurraldebus zerbitzuak hornitzen dituen autobus geralekua dago. Hurrengo lineak geralekutik pasatzen dira:

* **58** Debegesa - Azitain - Amaña (Udalbus Express)
* **59** Azitain - Amaña (Auzoetatik)

* **DB04** Mallabia – Deba - Ondarroa
* **DG05** Gasteiz – Arrasate – Eibar
* **DG11** Arrasate – Eibar

## Erreferentziak 
## Ikus, gainera 
* Azitain
* Eibar
* E1 linea (Euskotren)
* Euskotren Trena
* Eusko Trenbideak
* Udalbus
* Lurraldebus

## Kanpo estekak 
* Euskotrenen webgunea
* Udalbusen webgunea
* Lurraldebusen webgunea
Luis Bárcenas

[thumb|260px|[PP|Alderdi Popularraren Madrilgo egoitzaren aurrean berez sortutako manifestazioa, Bárcenas kasuan agertutako ustelkeriaren aurka protesta egiteko (2013ko otsailaren 2a).]]

**Luis Bárcenas Gutiérrez** (Huelva, Espainia, 1957ko abuztuaren 22a) espainiar politikaria da, Alderdi Popularreko diruzain ohia eta Senatari ohia.

2009ko uztailaren 28an dimisioa aurkeztu zuen diruzain gisa, Gürtel kasua zela eta. 2013ko urtarrilaren 16an Pablo Ruz epaileak Gürtel aferari gehitu zion Suitzako agintariek berak han zuen diruaren inguruan egindako ikerketa: Suitzako bankuan zuen kontu korronte batean 22 milioi euro gordeta zeuzkan.

2013ko urtarrilaren 31n El Paisek diruzain ohiak ustez egindako hainbat ordainketa argitaratzen zituen, gutun-azaletan emandako dirua PPko eta bere inguruko hainbat kideri eragiten ziona, tartean José María Aznar eta Mariano Rajoy presidenteak. María Dolores de Cospedal, Rodrigo Rato, Jaime Mayor Oreja, Javier Arenas eta Angel Acebes ere agertzen ziren. Zehazki, Espainiako presidenteari 25.000 euro ordaindu omen zizkion urtero, 11 urtez.

2015eko urtarrilaren 22an, kartzelatik irten zen, 200.000 euroko bermea ordaindu ostean. Hemezortzi hilabete egon zen kartzelan

## Erreferentziak
Unibertsitatea-Eibar geltokia

**Unibertsitatea-Eibar** Euskotrenen E1 lineari dagokion erdilurperatuko tren geralekua da, Gipuzkoako Eibar udalerrian kokatuta dagoena, Bizkaiko mugan. Mugi sistemaren 4. tarifa-gunearen eta Bizkaiko Garraio Partzuergoaren 5. tarifa-gunearen barruan dago.

Bilbo-Donostia trenbidearen barne, geralekuan eskualdeko zerbitzuak eskaintzen dira Bilboko Matiko eta Donostiako Amarako geltokien artean, eta Matiko eta Elgoibarko geltokien artean ere. Zerbitzu horiez gain *tranbia* ezizenez ezagutzen den Ermua eta Eibar elkarlotzen dituen hiriarteko maiztasun altuko zerbitzua ere jasotzen du.

Eibarko Industria Ingeniaritza Teknikoko Unibertsitate Eskolaren parean egoteagatik hartzen du izena, geralekuak eskolari zerbitzu ematen diola.

## Sarbideak 
Geralekuak bi sarbide ditu, Tiburzio Anitua kaletik eskailera bidez, eta Torrekua kaletik trafiko handiko gune batetik, doitu gabeko arrapala bidez. Hala, geralekuak irisgarritasun arazo handiak ditu.
*  Tiburzio Anitua kalea, 30 behea
*  Torrekua kalea, 2

## Lotuneak 
Geltokiaren kanpoaldean autobus geltokia dago.

Bizkaibusen hurrengo lineak geltokitik pasatzen dira:
* A3912 EIBAR - Ermua - Durango - Lemoa - Galdakao Ospitalea - BILBO
* A3926 EIBAR - Ermua - BILBO (Autobidetik)

Lurraldebusen hurrengo lineak geltokitik pasatzen dira:
* 58 MALLABIA - Ermua - Eibar - Elgoibar - Mendaro - Deba - Mutriku - ONDARROA
* 64 MALLABIA - Ermua - Eibar - Elgoibar - Azkoitia - AZPEITIA

## Ikus, gainera 
* Eibarko Industria Ingeniaritza Teknikoko Unibertsitate Eskola
* Eibar
* E1 linea (Euskotren)
* Euskotren Trena
* Eusko Trenbideak
* Bizkaibus
* Lurraldebus

## Kanpo estekak 
* Euskotrenen webgunea
* Bizkaibusen webgunea
* Lurraldebusen webgunea
San Lorentzoko geltokia

**San Lorentzo** Euskotrenen E1 lineari dagokion lurgaineko tren geralekua da, Bizkaiko Ermua udalerrian kokatuta dagoena. Bizkaiko Garraio Partzuergoaren 5. tarifa-gunean eta Mugi sistemaren 4. tarifa-gunearen barruan dago.

Bilbo-Donostia trenbidearen barne, geralekuan eskualdeko zerbitzuak eskaintzen dira Bilboko Matiko eta Donostiako Amarako geltokien artean, eta Matiko eta Elgoibarko geltokien artean ere. Zerbitzu horiez gain *tranbia* ezizenez ezagutzen den Ermua eta Eibar elkarlotzen dituen hiriarteko maiztasun altuko zerbitzua ere jasotzen du.

2018ko azaroaren 28tik 2019ko urtarrilaren 30a arte Errotaberri-San Lorentzo trenbide tartea berriztatzeko lanak zirela eta tranbia zerbitzuek ez zuten geldialdirik egin San Lorentzon.

## Sarbideak 
Geralekuak sarbide bakarra du, oso malda handiko arrapala baten bidez. Ondoren, pasonibela gurutzatu behar da. Hala, geralekuak irisgarritasun arazo handiak ditu.

*  Gipuzkoa hiribidea, 37

## Erreferentziak 
## Ikus, gainera 
* Ermua
* E1 linea (Euskotren)
* Euskotren Trena
* Eusko Trenbideak

## Kanpo estekak 
* Euskotrenen webgunea
Jonás Ramalho

**Jonás Ramalho Chimeno** (Barakaldo, Bizkaia, 1993ko ekainaren 10a) bizkaitar jokalaria da, Athletic Clubean aritu zena. 

## Biografia 
Bere ohiko postua, atzelariarena da, eskuin hegaleko atzelariarena, zehazki. Bere garaiera 1,81 metrokoa da. Aita angolarra eta ama portugaletetarra ditu eta 2011ko azaroaren 20an Sevilla FCren aurka debutatu zuenean, Athleticeko lehenengo futbolari mestizo bilakatu zen.

## Ibilbidea 
*2024ko apirilaren 25ean eguneratua. Datu ofizialak.*

## Erreferentziak 
## Kanpo estekak 
* Fitxa - www.athletic-club.eus
George Carlin

**George Denis Patrick Carlin** (New York City, 1937ko maiatzaren 12a - Santa Monica, 2008ko ekainaren 22a) Estatu Batuetako aktore, umorista eta idazlea izan zen.

## Filmografia 
## Bibliografia
Arroako geltokia

**Arroa** Euskotren Trena eragilearen E1 lineari dagokion lurgaineko tren geralekua da, Zestoa udalerriko Arroabea auzoan kokatuta dagoena,  errepidearen alboan, hain zuzen ere. Mugi sistemaren 12. tarifa-gunearen barruan dago.

Geralekuak bi trenbide eta nasa bakarra ditu, nasara heltzeko pasonibela gurutzatu beharra dagoela.

## Sarbideak 
Geralekuak sarbide bakarra du, kaleko kotan.

*  Karmengo Amaren errepidea, 5

## Lotuneak 
Geralekuaren behealdean Lurraldebus zerbitzua hornitzen duten bi autobus geraleku daude. Hurrengo lineak geralekuetatik pasatzen dira:

* **DB05** Ondarroa - Zumaia

## Ikus, gainera 
* Arroa Goia
* Zestoa
* E1 linea (Euskotren)
* Euskotren Trena
* Eusko Trenbideak
* Lurraldebus

## Kanpo estekak 
* Euskotrenen webgunea
* Lurraldebusen webgunea
Carrot Top

**Scott Thompson** (Rockledge, 1965eko otsailaren 25a), ***Carrot Top*** ezizenaz ezaguna, Estatu Batuetako umorista da.

## Filmografia 
* *CSI: Crime Scene Investigation* (2011)
* *Tosh.0* (2010)
* *Cash Cab* (2010)
* *The Hangover* (2009)
* *The Game* (2009)
* *The Bad Girls Club* (2009)
* *The Girls Next Door* (2008)
* *Gene Simmons Family Jewels* (2007)
* *Smiley Face* (2007)
* *Family Guy* (2006)
* *Tugger: The Jeep 4x4 Who Wanted to Fly* (2005)
* *George Lopez* (2005)
* *The Aristocrats* (2005)
* *Pauly Shore is Dead* (2003)
* *Weakest Link* (2002)
* *Scrubs* (2001)
* *The Three Stooges N.Y.U.K.* (2000)
* *Dennis the Menace Strikes Again* (1998)
* *Chairman of the Board* (1998)
* *Pure Danger* (1996)
* *Hourglass* (1996)
Peñotako geltokia

**Peñota** (haitz handia esan nahi du, aukera bat Hatzandia izango litzateke) Bilboko metroaren 2. lineari dagokion lurpeko geltokia da, Portugalete udalerrian kokatuta dagoena eta Santurtzi udalerriko Peñota auzoari zerbitzu ematen diona. Geltokia Santurtziko geltokiarekin batera ireki zen 2009ko uztailaren 4an, eta Bizkaiko Garraio Partzuergoaren 2. tarifa-gunean dago. San Juan de Dios ospitaleari ematen dio zerbitzu.

## Sarbideak 
Geltokiak bi sarbide eta igogailu bat ditu, guztiak Portugalete udalerrian.

* Peñota etorbidea, 6 (merkatal galeria) (*San Juan de Dios* irteera)
* Simón Bolívar etorbidea, 28 (*Simón Bolívar* irteera)
* San Joan Bataialaria kalea, 10 (*San Juan Bautista* irteera)

### Gaueko sarbideak 
* Peñota etorbidea, 6 (merkatal galeria) (*San Juan de Dios* irteera)
* San Joan Bataialaria kalea, 10 (*San Juan Bautista* irteera)

## Geltokia 
Norman Fosterrek diseinatutako *haitzulo* motatakoa da. Bolumen handi bakar batean zulatzen den ganga itxurako galeria da, 100 metro inguru luzerakoa, eta hari zintzilikatuta bi *mezzanina* izeneko plataforma banatzaile daude. *Mezzanina* bakoitza alboko bi nasekin elkarlotzen da eskailera monumentalen eta igogailuen bidez, eta kaleko sarbideen igogailu eta eskailerekin korridore zabalen bidez. Mantenu elementuak, hala nola aireztapena, kableak, ur-hodiak eta abar nasen azpian kokatzen dira.

Geltoki hauetako arkitekturan hiru material nagusi erabili dira: hormigoia, altzairu herdoilgaitza eta beira. Azalak hormigoi ikusizkoak dira, 240 x 120 zentimetroko modulo plaka aurrefabrikatuak erabilita eta hormigoi bonbeatuzko estalduraren enkofratu galduak direnak. *Mezzanina* elementuen egitura altzairu herdoilgaitzezkoa da, haitzulo pisutsuaren irudia arinduz. Sarbide korridoreak hormigoizko kanoi eliptikoak dira, espazio zabalak lortuz. Kalean ez da *fosterito* izenpetutako bidaiaria jasotzeko beirazko sarrerarik erabili. Horien ordez, *Simón Bolívar* sarbideko kanoia agerian utzi da sarbidea maldan dagoelako, *San Juan Bautista* sarbidea altzairu herdoilgaitz eta beirazko igogailua da, eta *San Juan de Dios* sarbideko kanoia harrizko elementu bilakatzen da, sarbidea eraikin bati atxikita dagoelako. Azken honek merkatal galeria bat jasotzen du, nahiz eta galerian dendarik ireki ez den. Hala, Peñota merkatal gunea duen 2. lineako geltoki bakarra da.

Geltokia igogailu, txarteldegi, balioztatze makina eta 2017tik desfibrilagailuz ere hornituta dago.

## Lotuneak 
Geltokiaren kanpoaldean Bizkaibus zerbitzua hornitzen duten bi autobus geraleku daude. Hurrengo lineak geralekuetatik pasatzen dira:

## Bidaiariak 
Bizkaiko Garraio Partzuergoak urtero argitaratzen dituen bidaiarien datuen arabera, geltokiak hurrengo bidaiari kopuruak zenbatzen ditu:

## Erreferentziak 
## Ikus, gainera 
* Peñota
* Portugalete
* 2. linea (Bilboko metroa)
* Bilboko metroa
* Bizkaibus

## Kanpo estekak 
* Bilboko metroaren webgunea
* Bizkaibusen webgunea
Santurtziko geltokia

**Santurtziko geltokia** hurrengoei egin ahal dio erreferentzi:

* Santurtziko geltokia (Bilboko metroa), Bilboko metroaren geltokia.
* Santurtziko geltokia (Adif), Adifen geltokia, non Renfeko Aldirien zerbitzuak eskaintzen diren.
Sestaoko geltokia

**Sestaoko geltokia** hurrengoei egin ahal dio erreferentzi:

* Sestaoko geltokia (Bilboko metroa): Bilboko metroaren geltokia.
* Sestaoko geltokia (Adif): Renfeko Aldirien geltokia.
Zaldibarko geltokia

**Zaldibar** Euskotren Trena eragilearen E1 lineari dagokion lurgaineko geralekua da, izen bereko udalerrian kokatuta dagoena. Bizkaiko Garraio Partzuergoaren 4. tarifa-gunearen barruan dago.

Geltokia bestibuludun eraikinaz hornitzen da, itxaron-gela batekin.

## Sarbideak 
Sarbidea arrapala bidez egiten da, eta balioztatze-makinak zeharkatu ondoren nasa bakarra dago.

*  Bilbo etorbidea, 6 ( ondoan)

## Tarifa-guneen tirabirak 
2017ko martxoaren 8an Bizkaiko Garraio Partzuergoak garraio publikoaren zonakatze berriak aurkeztu zituen, Berriz eta Zaldibarko udalerriei dagokien tarifa-gunea Durangaldetik ezberdinduz, 5. tarifa-gunean sartuta. Horren ondorioz, aipatutako Udalak Partzuergoarekin bildu ziren Durangaldeko zonakatzera bueltarazteko, izan ere, udalerriok Durangorekin dute harremanik handiena, eta zonakatze berriarekin merkeagoa zaie Debara bidaiatzea Durangora baino. Udalerriok 4. tarifa-gunean integratzea eskatu zuten, baina Partzuergoaren arabera, udalerriek gutxienez urte bete itxaron beharko lukete zonakatzea aldatzeko pausoak eman ahal izateko, Bizkaiko Mugikortasun Agintea sortu eta geroko bilerak gauzatu arte.

Udalerriotako alkateek eskatuta, Partzuergoak argitaratu zituen datuak hurrengoak dira: Berriz eta Zaldibarren gehien erabiltzen den garraio publikoa trena da, eta egiten diren bidaietatik %70a Bizkaia du helmuga; %30a, aldiz, Gipuzkoa.

Aurreko urtean ere antzekoa gertatu zen, Eusko Trenbideak sozietateak tarifa-guneak berritu baitzituen, eta Berriz eta Zaldibar Durangaldeko gainontzeko udalerrietatik bereizi zituen. Hainbat bilera egin ondoren, Euskotrenek atzera egin zuen eta udalerriak eskualdeko gainontzeko udalerriekin bateratu zituen berriro ere.

Tirabira horien ondoren, 2017ko maiatzaren 12tik aurrera Berriz eta Zaldibarko udalerriak 4. tarifa-gunera pasa dira.

## Erreferentziak 
## Ikus, gainera 
* Zaldibar
* E1 linea (Euskotren)
* Euskotren Trena
* Eusko Trenbideak

## Kanpo estekak 
* Euskotrenen webgunea
Trañako geltokia

**Traña** Euskotrenen E1 lineari dagokion lurgaineko tren geltokia da, Abadiño udalerriko Traña-Matiena auzoan kokatuta dagoena. Gaur egungo geltokia Durangokoarekin batera ireki zen, 2012ko abenduaren 17an, eta Bizkaiko Garraio Partzuergoaren 4. tarifa-gunearen barruan dago.

## Geltoki berria 
2007an Euskal Trenbide Sareak geltoki berria eraikitzen eta hainbat pasonibel kentzeko lanak hasi zituen. Trenbidea bikoiztu eta lurperatu zen, *Durango Operazioa* izeneko programaren barruan. 2012ko abenduaren 17an Trañako eta Durangoko geltoki berriak ireki ziren. Honekin batera, Fauste-Landako geltokia betiko itxi zen.

2017ko abenduaren 4an txartel-salmenta makina automatiko berriak ezarri ziren geltokian, mugikortasun urriko pertsonentzako irisgarritasun materian estandarrak bete, entzuteko desgaitasuna duten pertsonentzako T moduko bukle magnetikoa, Braille serigrafiak interakzio elementu guztietan (botoiak, txarteldegiak, eta abar), eta itsumen eta ikusteko desgaitasun handia duten pertsonei egokitutako salmenta softwarea dutenak.

## Sarbideak 
Geltokiak sarbide bakarra du, kaleko kotan. Geltoki barruan trenbideen arteko komunikazioa egiteko eskailera zein igogailuak daude, irisgarritasuna bermatuz.

* Trañaetxoste kalea, 11

## Erreferentziak 
## Ikus, gainera 
* Traña-Matiena
* Abadiño
* E1 linea (Euskotren)
* Euskotren Trena
* Eusko Trenbideak

## Kanpo estekak 
* Euskotrenen webgunea
Fauste-Landako geltokia

**Fauste-Landako** Euskotren Trena eragileak ustiatutako 1. lineari zegokion lurgaineko geralekua zen, Durango udalerriko San Fausto auzoan kokatuta zegoena. Geltokia 2012ko abenduaren 17an itxi zen, Durango eta Trañako geltoki berriak martxan jartzearekin batera. Egun horretan Durangoko trenbide saihesbidea jarri zen martxan, udalerriko hainbat pasonibel ezabatuta eta Fauste-Landako geltokia zerbitzuz kanpo utzita.

## Erreferentziak 
## Ikus, gainera 
* Durangoko geltokia
* Durango
* Euskotren Trena

## Kanpo estekak 
* Euskotrenen webgunea
Eubako geltokia

**Euba** Euskotren Trena eragilearen E1 lineari dagokion lurgaineko geltokia da, Zornotza udalerriko izen bereko auzoan kokatuta dagoena. 2008an ireki zen, eta Bizkaiko Garraio Partzuergoaren 3. tarifa-gunearen barruan dago.

## Sarbideak 
Geltokiak sarbide bakarra du, kaleko kotan. Geltoki barruan trenbideen arteko komunikazioa egiteko eskailera zein igogailuak daude, irisgarritasuna bermatuz.

*  Euba auzoa, 20

## Geltoki berria 
2005ean Euskal Trenbide Sareak Zornotza - Traña-Matiena tarteko trenbidea bikoizteko lanak hastearekin batera, *Durango Proiektua* izenez ezaguna, Eubako geltoki berria eraikitzen hasi zen. 2008an geltoki berria ireki zen.

Geltokiak bi nasa ditu, bata zentrala eta bestea albokoa. Nasen arteko komunikazioa trenbidearen gainetik eraiki den estalitako pasabidetik egiten da, eskaileraz zein igogailuz hornitutakoa.

## Erreferentziak 
## Ikus, gainera 
* Euba
* Zornotza
* E1 linea (Euskotren)
* Euskotren Trena
* Eusko Trenbideak

## Kanpo estekak 
* Euskotrenen webgunea